На основу члана 44. Закона о култури („Службени гласник Републике Србије“, број 72/09, 13/16 и 30/16), члана 37. Статута Града Ниша ("Службени лист Града Ниша", број 88/08 и143/16) и члана 15. Одлуке о оснивању Галерије савремене ликовне уметности Ниш ("Службени лист града Ниша", број 80/13 и 115/16)

 Скупштина Града Ниша на седници одржаној \_\_\_\_\_\_\_\_\_\_\_\_\_\_ донела је

**Р Е Ш Е Њ Е**

 I **ДАЈЕ СЕ САГЛАСНОСТ** на Програм рада Галерије савремене ликовне уметности Ниш за 2017. годину, број 741, који је донео Управни одбор ове установе на седници одржаној 28.10.2016. године.

 II Програм рада Галерије савремене ликовне уметности Ниш за 2017. годину реализоваће се у складу са финансијским планом ове установе за 2017. годину.

 III Решење доставити Галерији савремене ликовне уметности Ниш, Градској управи града Ниша - Секретаријату за културу и информисање и Секретаријату за финансије.

Број:

У Нишу,

**СКУПШТИНА ГРАДА НИША**

Председник

 Мр Раде Рајковић

***О б р а з л о ж е њ е***

 Управни одбор Галерије савремене ликовне уметности Ниш, на седници одржаној 28.10.2016. године донео је Програм рада Галерије савремене ликовне уметности Ниш за 2017. годину, број 741.

 Галерија савремене ликовне уметности ће у 2017. години приредити четрдесет (40) изложби у три изложбена простора.

Галерија ће организовати традиционалне изложбе: Ликовна колонија „Сићево“ , Нишки цртеж, као и изложбе бијеналног карактера : Ликовни уметници Ниша, Графичка радионица „Сићево“ .

Захваљујући сарадњи са Галеријом „Милан Коњовић“ из Сомбора , пред Нишлијама ће се након више деценија наћи дела чувеног уметника у Галерији „Србија“, а планира се и узвратно гостовање ГСЛУ Сомбору , где би се представила избором дела из фонда Локовна колонија „Сићево“. У Галерији „Србија“ ће бити изложени и радови колоније „Зубин поток“, која је обележила дванаест (12) година постојања, као и радови професора Националне уметничке академије из Софије.

 И у 2017. биће приређена изложба „Критичари бирају“, коју је претходне године иницирао Управни одбор ГСЛУ. Окосницу изложбе чине слике, графике, скулптуре, инсталације, стваралаца из целе земље, која по одлуци и одабиру двоје еминентних критичара треба да се нађу пред публиком. Предвиђена је новчана награда за најуспешније реализовану идеју и о њој ће одлучивати трочлани жири. Чланом 41. став 2. Одлуке о буџету Града Ниша за 2017. годину („Службени лист Града Ниша“, број 148/16) прописано је да „Надлежни орган индиректног корисника доноси годишњи финансијски план у складу са законом, другим прописом или статутом, на који сагласност даје надлежни директни корисник.“ Галерија савремене ликовне уметности ће у 2017.години организовати два резиденцијална програма. Сарадња је успостављена са уметницима из Милана, и она подразумева заједнички боравак и рад осморо италијанских и троје уметника из Србије у згради колоније у Сићеву. Резултати десетодневног стваралаштва биће приказани на изложби у Салону 77, што отвара могућност резиденцијалног боравка наших уметника и приређивања изложбе у Милану.

 Сарадња је успостављена и са уметницима из Француске, па ће током другог резиденцијалног програма у Сићеву боравити троје уметника из Арла и троје из Србије, а њихови радови биће изложени у Салону 77.

Градска управа града Ниша - Секретаријат за културу и информисање, дала је сагласност на Финансијски план Установе, који је у циљу целовитог сагледавања Програма достављен у прилогу.

 Имајући у виду да је Програм сачињен у складу са законом, прописима Града и циљевима оснивања Установе, предлаже се доношење решења о давању сагласности на Програм рада Галерије савремене ликовне уметности Ниш за 2017. годину.

овлашћено лице –

 по овлашћењу в.д. начелника

 Градске управе града Ниша

 Небојша Стевановић